РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 36

от заседание на комисия ”Управление на собствеността”
към Пленума на Висшия съдебен съвет, проведено на 31.10.2018 г.

Днес, 31.10.2018 г., сряда, от 10,00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков						                       ЧЛЕНОВЕ:  Стефан Гроздев
                                                                                       Олга Керелска
                                                                                       Боян Новански
                                                                                       Огнян Дамянов
                                                                                        
	ОТСЪСТВА: Пламена Цветанова.

От страна на Комисия „Бюджет и финанси” към Пленума на ВСС, при обсъждането по т. 1 – т. 13 от настоящия дневен ред, присъстваха г-н Боян Магдалинчев - председател на Комисия „Бюджет и финанси” към Пленума на Висшия съдебен съвет и членовете на комисията: г-н Севдалин Мавров,            г-н Георги Кузманов, г-жа Гергана Мутафова, г-жа Калина Чапкънова.

           От администрацията на ВСС присъстваха: инж. Дениза Павлова – директор на дирекция „Управление на собствеността на съдебната власт”, Маргарита Радкова - директор на дирекция „Бюджет и финанси”, Ирина Иванова - началник отдел „БФ“, Елисавета Илиева - н-к отдел „Счетоводство и методология”, той и главен счетоводител, Владимир Димитров – и.д. началник отдел „Управление на собствеността”, дирекция „Управление на собствеността на съдебната власт”, Мая Атанасова - главен експерт - юрисконсулт в дирекция „Правна” и Евгения Кънева – и.д. началник отдел „УКЦОП“.

І. Съвместно заседание с Комисия „Бюджет и финанси” към Пленума на Висшия съдебен съвет /от 10,00 часа, зала 312/

1. ОТНОСНО: Писмо от председателя на Софийски градски съд с вх. № ВСС-10075/03.08.2018 г. с искане за отпускане на средства за текущ ремонт- подмяна на локалната видеосистема на деловодствата, на стойност 5 743,61 лв. с ДДС.

След проведеното обсъждане на съвместното заседание на комисия „Бюджет и финанси” и комисия „Управление на собствеността“ на Висшия съдебен съвет се прие следното

Р Е Ш Е Н И Е :

1.1. ОТЛАГА разглеждането на т. 1 от настоящия дневен ред, до изготвяне на одитния доклад, съгласно сключен договор с рег. № ВСС-6146/29.05.2018 г. между ВСС и „БЕЛС Продукти за сигурност“ ООД за оценка на охранителните системи в съдебната система, с цел тяхното отделяне от баланса на сградите и евентуалното им прехвърляне на ГД „Охрана” към МП и последваща преценка за осигуряване на цялостно видеонаблюдение на Съдебна палата гр. София, съвместимо с изградената система за видеонаблюдение на цялата сграда.

2. ОТНОСНО: Писмо от председателя на Административен съд София - град с вх. № ВСС-12602/18.10.2018 г. с искане за отпускане на средства за текущ ремонт – разширяване на пожароизвестителната система в сградата, ползвана от съда, на стойност 1 906,44 лв. с ДДС.

След проведеното обсъждане на съвместното заседание на комисия „Бюджет и финанси” и комисия „Управление на собствеността“ на Висшия съдебен съвет се прие следното

Р Е Ш Е Н И Е :

2.1. Извършването на разход за текущ ремонт- разширяване на пожароизвестителната система в сградата на Административен съд София - град е целесъобразно. Стойността на разхода е  определена  на  1 907 лв. с ДДС, съгласно най-ниската оферта за ПИС- на „Джей енд Джей Ко“ ООД /1 547 лв. с ДДС, и по-ниската оферта за СМР -на „ВАТА П“ ООД /360 лв. с ДДС/.

Мотиви: Извършването на текущ ремонт - разширяване на пожароизвестителната система се налага поради недобро противопожарно осигуряване на всички части в сградата, което е отразено в протокол  с предписания ГД“ПБЗН“. Приложени са изискуемите документи за ПИС, като приложените две оферти за СМР са на минимална стойност.

2.1. Предлага на Пленума на ВСС да приеме следното решение:

ДАВА СЪГЛАСИЕ за увеличение по бюджета за 2018 г. на Административен съд София-град  по § 10-00 „Издръжка" с 1 907 лв. за текущ ремонт- разширяване на пожароизвестителната система в сградата на съда.
Средствата са за сметка на резерва за неотложни и непредвидени разходи  по бюджета на съдебната власт за 2018 г.

3. ОТНОСНО: Писмо от председателя на Административен съд гр. Търговище с вх. № ВСС-4892/25.05.2018 г. с искане за отпускане на средства за текущ ремонт- обособяване на регистратура по ЗЗКИ, на стойност 7 099 лв. с ДДС.

След проведеното обсъждане на съвместното заседание на комисия „Бюджет и финанси” и комисия „Управление на собствеността“ на Висшия съдебен съвет се прие следното
Р Е Ш Е Н И Е :

3.1. Извършването на разход за текущ ремонт - обособяване на регистратура по ЗЗКИ в Административен съд гр. Търговище е целесъобразно. Стойността на разхода е  определена  на  7 099 лв. с ДДС, съгласно най-ниската оферта - на „АВИТА“ ООД.

Мотиви: Обособяването на регистратури по ЗЗКИ е обосновано в писмо от Върховен административен съд до административните съдилища. От страна на Административен съд гр. Търговище са приложени  изискуемите документи. Сумата е в рамките на приетите по т. 21 от протокол № 17 от заседанието на ВСС на 15.01.2015 г. лимити.

3.2. Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджета за 2018 г. на Административен съд гр. Търговище по § 10-00 „Издръжка" със 7 099  лв. за текущ ремонт - обособяване на регистратура по  ЗЗКИ.  
Средствата са за сметка на резерва за неотложни и непредвидени разходи  по бюджета на съдебната власт за 2018 г.

4. ОТНОСНО: Писма с рег. № ВСС-8289/02.07.2018 год. и рег. № ВСС-8290/02.07.2018 г. от председателя на Окръжен съд гр. Русе с искане за отпускане на средства за неотложен текущ ремонт на отоплителната инсталация /подмяна на радиатори в кабинети и съдебни зали на ет. 3/ и подмяна на дограмата на  трети етаж на Съдебната палата на гр. Русе. 

След проведеното обсъждане на съвместното заседание на комисия „Бюджет и финанси” и комисия „Управление на собствеността“ на Висшия съдебен съвет се прие следното

Р Е Ш Е Н И Е :

4.1. Извършването на текущ ремонт за подмяна на радиатори в кабинети и съдебни зали, заети от Окръжен съд гр. Русе на трети етаж /източно полукрило/ се отлага за 2019 г. Средства необходими за изпълнението на този етап да бъдат включени към инвестиционното предложение за ремонтните дейности по отоплителната система в графика за 2019 година.  

Мотиви: Планирано е ремонтът на отоплителната система да става поетапно, с цел да не се затруднява достъпа до съдебната сграда. Първият етап от планираната реконструкция е подмяна на радиатори в кабинети и съдебни зали, заети от Окръжен съд гр. Русе на трети етаж от сградата, планиран да се изпълни през 2018 година.
Предвид, че към настоящия момент е стартирал отоплителния сезон, подмяната на радиатори е неудачна, поради което  ремонтът да бъде отложен за 2019 г.  Средства необходими за изпълнението на този етап да бъдат включени към инвестиционното предложение за ремонтните дейности по подмяна на радиаторите в графика за 2019 година.

4.2. Извършването на разход за подмяна на дограма на  трети етаж /в 6 работни кабинета и две врати, даващи достъп до балконите/ е необходим и целесъобразен. Общата стойност на разхода е определена на 15 134 лв. с ДДС /петнадесет  хиляди сто тридесет и четири лева/.

Мотиви: Искането е наложено от неотложна подмяна на стара дограма на  трети етаж /в 6 работни кабинета и две врати, даващи достъп до балконите/. Представени са изискуемите документи.

4.3. ИЗПРАЩА решението по т. 4. от настоящия протокол на председателя на Окръжен съд гр. Русе, с оглед предвиждане на исканите средства по отношение на извършването на текущ ремонт за подмяна на радиатори в кабинети и съдебни зали в бюджета на съда за 2019 г.

4.4. Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджета за 2018 г.  на ОС Русе  по §10-00 „Издръжка" с 15 134 лв. за подмяна на дограма на трети етаж.
Средствата са за сметка на резерва за неотложни и непредвидени разходи по бюджета на съдебната власт за 2018 г.

5. ОТНОСНО: Писма от председателя на Окръжен съд гр. Смолян вх. № ВСС-12544/17.10.2018 г. с искане за отпускане на средства за основен ремонт – газифициране на сградата на Съдебната палата /21 000 лв. с ДДС/, и за текущ ремонт – подмяна на радиатори /58 339,32 лв. с ДДС/.

След проведеното обсъждане на съвместното заседание на комисия „Бюджет и финанси” и комисия „Управление на собствеността“ на Висшия съдебен съвет се прие следното

Р Е Ш Е Н И Е :

5.1. ОТЛАГА разглеждането на т. 5 от настоящия дневен ред, с оглед изясняване вида на газовата горелка по предложените оферти.
5.2. ВЪЗЛАГА на отдел „Инвестиции и строителство” да изискат информация от председателя на Окръжен съд гр. Смолян по отношение на вида газова горелка, необходима за газифициране на сградата на Съдебната палата.
5.3. ВЪЗЛАГА на отдел „Инвестиции и строителство” и дирекция „Бюджет и финанси” средствата за извършване на основен ремонт – газифициране на сградата на Съдебната палата гр. Смолян да бъдат предвидени за следващата календарна година по § 51-00 по бюджета на съда, с оглед извършване на основния ремонт през 2019 г.
5.4. ИЗПРАЩА решението по т. 5.2. от настоящия протокол на председателя на Окръжен съд гр. Смолян, за сведение и изпълнение.

6. ОТНОСНО: Писмо от председателя на Районен съд гр. Ботевград с вх. № ВСС-12600/18.10.2018 г. с искане за отпускане на средства за придобиване на ДМА – доставка и монтаж на записващо устройства на системата за видеонаблюдение в сградата, на  стойност 2814,80 лв. с ДДС.

След проведеното обсъждане на съвместното заседание на комисия „Бюджет и финанси” и комисия „Управление на собствеността“ на Висшия съдебен съвет се прие следното

Р Е Ш Е Н И Е :

6.1. ОТЛАГА вземането на решение за отпускане на средства придобиване на ДМА – доставка и монтаж на записващо устройство на системата за видеонаблюдение в сградата на Районен съд гр. Ботевград. 

Мотиви: В момента работна група към ВСС решава въпроса със строителството, ремонта и поддръжката на охранителните системи в сградите на органите на съдебната власт. Преди произнасянето й изграждането на такива системи е нецелесъобразно. 

7. ОТНОСНО: Писмо от председателя на Районен съд гр. Варна с вх. № ВСС-12657/19.10.2018 г. с искане за отпускане на средства за авариен текущ ремонт на хидроизолация над асансьорна шахта, на стойност 6 420,66 лв. с ДДС.

След проведеното обсъждане на съвместното заседание на комисия „Бюджет и финанси” и комисия „Управление на собствеността“ на Висшия съдебен съвет се прие следното

Р Е Ш Е Н И Е :

7.1. Извършването на разход за авариен текущ ремонт на хидроизолация над асансьорна шахта в Районен съд гр. Варна е наложително. Стойността на разхода е  определена  на  6 421 лв. с ДДС, съгласно най-ниската оферта - на „ЕВРОСТРОИТЕЛ 1“ ЕООД.

Мотиви: В подпокривното пространство има наличие на сериозни течове, следствие на които архивните дела се мокрят и мухлясват, като се мокри и осветителната инсталация. Има сериозна опасност от пожар.

7.2. Предлага на Пленума на ВСС да приеме следното решение:
ДАВА СЪГЛАСИЕ да се увеличи бюджета на Районен съд гр.  Варна по § 10-00 „Издръжка” за 2018 г. с 6 421 лв., с цел осигуряване на средства за авариен текущ ремонт на хидроизолация над асансьорна шахта.
Средствата са за сметка на резерва за неотложни и непредвидени разходи по бюджета на съдебната власт за 2018 г.

8. ОТНОСНО: Писма с вх. рег. №№ ВСС-8362/03.07.2018 г. и ВСС-8362/11.10.2018 г.   от председателя на Районен съд гр. Добрич с искане за отпускане на средства за текущ ремонт на коридор на трети етаж на съдебната сграда. 

След проведеното обсъждане на съвместното заседание на комисия „Бюджет и финанси” и комисия „Управление на собствеността“ на Висшия съдебен съвет се прие следното
Р Е Ш Е Н И Е :

8.1. Извършването на разход за текущ ремонт на коридор III етаж на Съдебната палата гр. Добрич е необходим и целесъобразен. Средствата  се отпускат по параграф §10-00 „Текуща издръжка“ и са на стойност 1 069 лева.

Мотиви: Искането е необходимо във връзка с ремонт на коридор на трети етаж на Съдебната палата поради крайно неугледния му вид. Представени са изискуемите документи.

8.2. Предлага на Пленума на ВСС да приеме следното решение:
ДАВА СЪГЛАСИЕ да се увеличи бюджета на Районен съд гр. Добрич по § 10-00 „Издръжка” за 2018 г. с 1 066 лв., с цел осигуряване на средства за текущ ремонт на коридор на III етаж на съдебната палата.
Средствата са за сметка на резерва за неотложни и непредвидени разходи по бюджета на съдебната власт за 2018 г.

9. ОТНОСНО: Писмо от председателя на Районен съд гр. Малко Търново с вх. № ВСС-2161/22.10.2018 г. с допълнение към искане с наш вх. № ВСС2161/07.03.2018 год. за отпускане на средства за текущ ремонт- обособяване на регистратура по ЗЗКИ, на стойност 2 136,00 лв. с ДДС.

След проведеното обсъждане на съвместното заседание на комисия „Бюджет и финанси” и комисия „Управление на собствеността“ на Висшия съдебен съвет се прие следното

Р Е Ш Е Н И Е :

9.1. ОТЛАГА разглеждането на т. 9 от настоящия протокол, за следващо съвместно заседание.
9.2. УКАЗВА на председателя на Районен съд гр. Малко Търново да представи информация за броя на постъпилата класифицирана информация по ЗЗКИ през 2017 г. и 2018 г.
9.3. ИЗПРАЩА решението по т. 9 от настоящия протокол на председателя на Районен съд гр. Малко Търново, за сведение и изпълнение.

10. ОТНОСНО: Писмо с вх. рег. № ВСС-8621/06.07.2018 г. от председателя на Районен съд гр. Нови пазар с искане за отпускане на средства за подмяна на стелажите в архивното помещение и подмяна на външна врата на сградата на съда. 

След проведеното обсъждане на съвместното заседание на комисия „Бюджет и финанси” и комисия „Управление на собствеността“ на Висшия съдебен съвет се прие следното

Р Е Ш Е Н И Е :

10.1. Извършването на разход за текущ ремонт за подмяна на външна врата на сградата на съда, във връзка с дадени указания от компетентни органи,  е необходим и целесъобразен. Средствата  се отпускат по параграф § 10-00 „Текуща издръжка“ и са на стойност 220 лева с ДДС.

Мотиви: Средствата са необходими във връзка с изпълнение на дадени указания при проверка на компетентни органи. Представени са изискуемите документи.

10.2. Предлага на Пленума на ВСС да приеме следното решение:
ДАВА СЪГЛАСИЕ да се увеличи бюджета на Районен съд гр. Нови пазар по § 10-00 „Издръжка” за 2018 г. с 220 лв., с цел осигуряване на средства за доставка и монтаж на PVC врата с термопанел.
Средствата са за сметка на резерва за неотложни и непредвидени разходи по бюджета на съдебната власт за 2018 г.

11. ОТНОСНО: Писмо с вх. № ВСС-8681/09.07.2018 г. от председателя на Районен съд гр. Поморие с искане за осигуряване на средства за извършване на текущ  ремонт на входното предверие, стълбищна клетка, фоайе и две канцеларии.

След проведеното обсъждане на съвместното заседание на комисия „Бюджет и финанси” и комисия „Управление на собствеността“ на Висшия съдебен съвет се прие следното

Р Е Ш Е Н И Е :

11.1. Извършването на разход за текущ ремонт на входно предверие, стълбищна клетка, фоайе пред съдебни зали и двете канцеларии на съдебната сградата е необходим и целесъобразен. Стойността на разхода е определена на  21 057 лв. с ДДС, съгласно най-ниските оферти.

11.2. Предлага на Пленума на ВСС да приеме следното решение:
ДАВА СЪГЛАСИЕ да се увеличи бюджета на Районен съд гр. Поморие по § 10-00 „Издръжка” за 2018 г. с 21 057 лв., с цел осигуряване на средства за текущ ремонт на входно предверие, стълбищна клетка, фоайе пред съдебни зали и две канцеларии.
Средствата са за сметка на резерва за неотложни и непредвидени разходи по бюджета на съдебната власт за 2018 г.

12. ОТНОСНО: Писмо от председателя на Районен съд гр. Средец с вх. № ВСС-12 504/17.10.2018 г. във връзка с искане за осигуряване на средства за закупуване на устройство за изкачване на стълби, за осигуряване на достъпна архитектурна среда в сградата на Районен съд гр. Средец.

След проведеното обсъждане на съвместното заседание на комисия „Бюджет и финанси” и комисия „Управление на собствеността“ на Висшия съдебен съвет се прие следното

Р Е Ш Е Н И Е :

12.1. НЕОТЛОЖЕНО, НЕОБХОДИМО и целесъобразно е закупуването на мобилно устройство тип верижен стълбищен робот, модел LG 2004 Basic, за осигуряване на безпрепятствен достъп на хора с намалена подвижност и хора с увреждания в сградата на Районен съд гр. Средец. Стойността на разхода е определена в размер на 5 500,00 /пет хиляди и петстотин/ лева с ДДС, съгласно най-ниското ценово предложение на „АДАПТ БГ“ ЕООД. Средствата следва да се предвидят по параграф §52-00 „Придобивани на ДМА“.

Мотиви 1:
В Районен съд гр. Средец е извършена проверка от Комисия за защита от дискриминация /КЗД/ в рамките на кампания Достъпна България“ и е съставен констативен протокол, тъй като в сградата няма изградена външна и вътрешна достъпна архитектурна среда за хора с намалена подвижност и с увреждания. Образувана е преписка №362/2018г. на заседание на Комисия за защита от дискриминация.

Мотиви 2:
В изпълнение изискванията на Наредба № 4 от 1 юли 2009г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания (Обн., ДВ, бр. 54 от 2009 г.; доп., бр. 54 от 2011 г). административния ръководител на Районен съд гр. Средец е предприел необходимите действия, като е информирал е кмета на Община Средец и е поискал съдействие от архитекта на Общината, относно изграждането на достъпна среда за хора с намалена подвижност и хора с увреждания. (писмо рег. № ВСС-11 875/05.10.2018г.). Провел проучване на предлаганите в страната системи/техника за преодоляване на различни височини вследствие на разликата между нивата.
Районен съд гр. Средец, заедно с Районна прокуратура гр. Средец, ползва на втория и третия етаж на сграда публична общинска собственост (АПОС № 1/12.02.97г. и Договор №93-00-65/11.03.2013г за учредяване право на безвъзмездно ползване върху имот публична общинска собственост). Първият етаж на сградата, където е подхода за съда и прокуратурата е собственост на частно лице.
12.2. Предлага на Пленума на ВСС да приеме следното решение:
	1. ДАВА СЪГЛАСИЕ  за  увеличение на бюджета за  2018  г. на Районен съд гр. Средец по § 52-00 „Придобиване на ДМА" с 5 500 лв., с цел осигуряване на средства за доставка на верижен стълбищен робот.
	Средствата в размер на 5 500 лв. са за сметка на наличностите по сметки от предходни години по бюджета на съдебната власт.
2. Уведомява дирекция  „Управление на собствеността на съдебната власт”, че средствата в размер на 5 500 лв. за доставка на верижен стълбищен робот за сградата на Районен съд гр. Средец, са за сметка на средствата за „Осигуряване на достъпна среда в имоти на съдебната власт“, утвърдени в поименното разпределение на разходите за придобиване на дълготрайни материални активи и за основен ремонт за 2018 г., съгласно решение по т. 65 от протокол № 19/05.07.2018 г. на Пленума на ВСС.

13. ОТНОСНО: Предаване на апартамент № 60 в гр. София, ж.к. „Красно село“, бл. 199, ет. 13, на наемателя, съгл. договор за наем от 02.10.2018 г. и намиращите се в него движими вещи.

След проведеното обсъждане на съвместното заседание на комисия „Бюджет и финанси” и комисия „Управление на собствеността“ на Висшия съдебен съвет се прие следното
Р Е Ш Е Н И Е :

13.1. Да се поиска съгласие от административния ръководител на Военен съд гр. София за безвъзмездно предоставяне в управление на движими вещи, намиращи се в апартамент № 60, гр. София, ж.к. „Красно село“, бл. 199,  ет. 13, подробно изброени в инвентаризационен опис на дълготрайни активи от м. 10. 2018 г., на основание чл. 390, ал. 2 от Закона за съдебната власт.

ПРЕДСЕДАТЕЛ НА КОМИСИЯ                     ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА”     „БЮДЖЕТ И ФИНАНСИ”
КЪМ ПЛЕНУМА НА ВСС:  /п/                        КЪМ ПЛЕНУМА НА ВСС: /п/
                    ЕВГЕНИ ДИКОВ                                     БОЯН МАГДАЛИНЧЕВ

ІІ. Инвестиционна дейност /заседанието продължава в зала 512/

14. ОТНОСНО: Предложение за упълномощаване на експерт от отдел „Инвестиции и строителство“ да осъществява контрол и приема изпълнението по договор с рег. № ВСС-11181/11.09.2018 г. с предмет: „СМР по основен ремонт на фасади на сградата на Окръжен съд Шумен“. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. ПРЕДЛАГА на Пленума на Висшия съдебен съвет да вземе следното решение:

УПЪЛНОМОЩАВА представляващия Висшия съдебен съвет да упълномощи инж. Стоянка Георгиева – гл. експерт в отдел „Инвестиции и строителство“, дирекция „УССВ“ в АВСС да осъществи контрол по изпълнението на договор рег. № ВСС-11181/11.09.2018 г., сключен между Висшия съдебен съвет и „Ремонт П Строй“ ЕООД с предмет: „СМР по основен ремонт на фасади на сградата на Окръжен съд Шумен“, както следва: 

1.	Упълномощеното лице да следи за качественото и в срок изпълнение на задълженията на изпълнителя по договора. Осъществяване на  комуникация с изпълнителя по всички въпроси, свързани с изпълнението и за проверка на съответствието на изпълнението с изискванията на договора.

2.	Упълномощеното лице чрез директора на дирекция „Управление на собствеността на съдебната власт“/Началник на отдел „Инвестиции и строителство“ в съответствие с предвидените в договора плащания и срокове, да изготвя предложение до директора на дирекция „Бюджет и финанси“ за извършване на плащане, към което прилага представените разходооправдателни документи.

3.	Упълномощеното лице да участва в съставяне и подписване на актове и протоколи по време на строителството, съгласно Наредба № 3/31.07.2003 г. за съставяне и подписване на актове и протоколи по време на строителството.

4.	Упълномощеното лице да представлява Висшия съдебен съвет пред експлоатационните дружества и държавни и общински органи, специализирани контролни органи, както и други институции при подаването на заявления за снабдяване с документи и получаването на такива, включително по чл.52 от Закона за кадастъра и имотния регистър.

14.2. ВНАСЯ предложението като редовна точка в следващо редовно заседание на Пленума на Висшия съдебен съвет.

15. ОТНОСНО: Предложение за упълномощаване на експерт от отдел „Инвестиции и строителство“ да осъществява контрол и приема изпълнението по договор с рег. № ВСС-11177/11.09.2018 г. с предмет: „СМР по основен ремонт на фасади на сградата на Районен съд Варна“. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. ПРЕДЛАГА на Пленума на Висшия съдебен съвет да вземе следното решение:

УПЪЛНОМОЩАВА представляващия Висшия съдебен съвет да упълномощи инж. Стоянка Георгиева – гл. експерт в отдел „Инвестиции и строителство“, дирекция „УССВ“ в АВСС да осъществи контрол по изпълнението на договор рег. № 11177/11.09.2018 г., сключен между Висшия съдебен съвет и „АЛСИС“ ЕООД с предмет: „СМР по основен ремонт на фасади на сградата на Районен съд Варна“, както следва: 

1. Упълномощеното лице да следи за качественото и в срок изпълнение на задълженията на изпълнителя по договора. Осъществяване на  комуникация с изпълнителя по всички въпроси, свързани с изпълнението и за проверка на съответствието на изпълнението с изискванията на договора.

2. Упълномощеното лице чрез директора на дирекция „Управление на собствеността на съдебната власт“/Началник на отдел „Инвестиции и строителство“ в съответствие с предвидените в договора плащания и срокове, да изготвя предложение до директора на дирекция „Бюджет и финанси“ за извършване на плащане, към което прилага представените разходооправдателни документи.

3. Упълномощеното лице да участва в съставяне и подписване на актове и протоколи по време на строителството, съгласно Наредба № 3/31.07.2003 г. за съставяне и подписване на актове и протоколи по време на строителството.

4. Упълномощеното лице да представлява Висшия съдебен съвет пред експлоатационните дружества и държавни и общински органи, специализирани контролни органи, както и други институции при подаването на заявления за снабдяване с документи и получаването на такива, включително по чл.52 от Закона за кадастъра и имотния регистър.

15.2. ВНАСЯ предложението като редовна точка в следващо редовно заседание на Пленума на Висшия съдебен съвет.

16. ОТНОСНО: Предложение за упълномощаване на експерт от отдел „Инвестиции и строителство“ да осъществява контрол и приема изпълнението по договор с рег. № ВСС-10880/30.08.2018 г. с предмет: „Строително-монтажни работи на обект „Оформяне на паркоместа, дренаж и разширение на пожароизвестителна система в сградата на  Районен съд, гр. Нови пазар“. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

16.1. ПРЕДЛАГА на Пленума на Висшия съдебен съвет да вземе следното решение:

УПЪЛНОМОЩАВА представляващия Висшия съдебен съвет да упълномощи инж. Стоянка Георгиева – гл. експерт в отдел „Инвестиции и строителство“, дирекция „УССВ“ в АВСС да осъществи контрол по изпълнението на договор рег. № ВСС-10880/11.09.2018 г., сключен между Висшия съдебен съвет и „СТРОЙИНЖЕНЕРИНГ-В“ ЕООД с предмет: „Строително-монтажни работи на обект „Оформяне на паркоместа, дренаж и разширение на пожароизвестителна система в сградата на  Районен съд, гр. Нови пазар“, както следва: 

1. Упълномощеното лице да следи за качественото и в срок изпълнение на задълженията на изпълнителя по договора. Осъществяване на  комуникация с изпълнителя по всички въпроси, свързани с изпълнението и за проверка на съответствието на изпълнението с изискванията на договора.

2. Упълномощеното лице чрез директора на дирекция „Управление на собствеността на съдебната власт“/Началник на отдел „Инвестиции и строителство“ в съответствие с предвидените в договора плащания и срокове, да изготвя предложение до директора на дирекция „Бюджет и финанси“ за извършване на плащане, към което прилага представените разходооправдателни документи.

3. Упълномощеното лице да участва в съставяне и подписване на актове и протоколи по време на строителството, съгласно Наредба № 3/31.07.2003 г. за съставяне и подписване на актове и протоколи по време на строителството.

4. Упълномощеното лице да представлява Висшия съдебен съвет пред експлоатационните дружества и държавни и общински органи, специализирани контролни органи, както и други институции при подаването на заявления за снабдяване с документи и получаването на такива, включително по чл.52 от Закона за кадастъра и имотния регистър.

16.2. ВНАСЯ предложението като редовна точка в следващо редовно заседание на Пленума на Висшия съдебен съвет.
17. ОТНОСНО: Предложение за упълномощаване на експерт от отдел „Инвестиции и строителство“ да осъществява контрол и приема изпълнението по договор с рег. № ВСС-11668/27.09.2018г. с предмет: „Реконструкция и ремонт на аварирала пристройка и основна сграда на Съдебна палата, гр. Карлово, ул. „Димитър Събев“ № 4“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	17.1. Предлага на Пленума на Висшия съдебен съвет да вземе следното решение:

УПЪЛНОМОЩАВА представляващия Висшия съдебен съвет да упълномощи инж. Надежда Стоянова – главен експерт в отдел „Инвестиции и строителство“, дирекция „УССВ“ в АВСС да осъществи контрол по изпълнението на договор с рег. № ВСС-11668/27.09.2018г сключен между Висшия съдебен съвет и „КНД - Консулт“ ООД с предмет: „Реконструкция и ремонт на аварирала пристройка и основна сграда на Съдебна палата, гр. Карлово, ул. „Димитър Събев“ № 4“, както следва: 

1.	Упълномощеното лице да следи за качественото и в срок изпълнение на задълженията на изпълнителя по договора. Осъществяване на  комуникация с изпълнителя по всички въпроси, свързани с изпълнението и за проверка на съответствието на изпълнението с изискванията на договора.
2.	Упълномощеното лице чрез директора на дирекция „Управление на собствеността на съдебната власт“/Началник на отдел „Инвестиции и строителство“ в съответствие с предвидените в договора плащания и срокове, да изготвя предложение до директора на дирекция „Бюджет и финанси“ за извършване на плащане, към което прилага представените разходооправдателни документи.
3.	Упълномощеното лице да участва в съставяне и подписване на актове и протоколи по време на строителството, съгласно Наредба № 3/31.07.2003 г. за съставяне и подписване на актове и протоколи по време на строителството.
4.	Упълномощеното лице да представлява Висшия съдебен съвет пред експлоатационните дружества и държавни и общински органи, специализирани контролни органи, както и други институции при подаването на заявления за снабдяване с документи и получаването на такива, включително по чл.52 от Закона за кадастъра и имотния регистър.
17.2. ВНАСЯ предложението като редовна точка в следващо редовно заседание на Пленума на Висшия съдебен съвет.

18. ОТНОСНО: Писмо от районния прокурор на Софийска районна прокуратура с вх. № ВСС-12699/22.10.2018 г. във връзка с предприемане на конкретни действия за извършване на ремонт на настилка в архивохранилища на Софийска районна прокуратура в сградата, находяща се в гр. София, бул. „Ген. М. Д. Скобелев“ № 23“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	18.1. ПРИЕМА ЗА СВЕДЕНИЕ“  доклада на инж. Надежда Стоянова – главен експерт в отдел „Инвестиции и строителство“. 
	18.2. ВЪЗЛАГА на отдел „Инвестиции и строителство“ да сформира комисия с представители на всички участници в строителния процес /строител, проектант, строителен надзор и Възложител – ВСС/ и ползвателите Софийска районна прокуратура /СРП/ и Софийски районен съд /СРС/. Комисията да извърши оглед на ползваните от Софийска районна прокуратура помещения за архивохранилищата на ниво (-1) и (-2) съдебна сграда, находяща се в гр. София, бул. „Ген. М. Д. Скобелев“ № 23 и състави констативен протокол с предложение за преодоляване на проблемите при експлоатацията на архивохранилищата.

ІІІ. Управление на собствеността

19. ОТНОСНО: Изпълнение на т. 3 от Решение на Министерски съвет № 735/15.10.2018 г. за имот, находящ се в гр. Етрополе.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	19.1. ОДОБРЯВА проект на писмо до г-н Илиан Тодоров – областен управител на Софийска област и до проф. Николай Проданов – заместник-министър на правосъдието.

20. ОТНОСНО: Предложение за предприемане на действия във връзка с ремонтни работи в сграда, ползвана от Районен съд гр. Девня.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	20.1. ВЪЗЛАГА на дирекция „Управление на собствеността на съдебната власт” да изготви проект на писмо от представляващия Висшия съдебен съвет, с оглед възможността предвидена в разпоредбата на чл. 9, т. 4 от договор с рег. № ВСС – 13123/02.10.2017 г., сключен между ВСС и „Уникредит Булбанк” АД, за извършване на ремонт от наемателя, след   получено писмено съгласие от наемодателя - „Уникредит Булбанк” АД и прихващане на направените разходите от наемната цена.

21. ОТНОСНО: Предложение от ЕТ „Васил Григоров“ за продажба на административна сграда в гр. Балчик.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	21.1. ВЪЗЛАГА на административния ръководител на Окръжен съд гр. Добрич да организира във възможно най-кратък срок изготвяне на оценки от трима независими експерт – оценители за стойността на предлагания от ЕТ „Васил Григоров” имот в гр. Балчик, ул. „Стара планина” № 2.
	21.2. ВЪЗЛАГА на административния ръководител на Районен съд гр. Балчик да проучи възможностите за временно продължаване на наемния договор с наемодателя ЕТ „Васил Григоров” до окончателно решаване на въпроса със сградния фонд в гр. Балчик.

22. ОТНОСНО: Поземлен имот в община Сапарева баня, м. „Паничище“, ползван от Върховния касационен съд.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	22.1. ОТЛАГА разглеждането на т. 22 от настоящия дневен ред за следващото заседание на Комисията.
	22.2. ВЪЗЛАГА на отдел „Управление на собствеността” да комплектова преписката в нейната цялост.

23. ОТНОСНО: Създаване и поддържане на база данни в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

23.1. ВЪЗЛАГА на дирекция „Управление на собствеността на съдебната власт” да предприеме поетапно следните действия:

23.1.1.	Сканиране на документи от досиетата на недвижимите имоти – Акт за държавна собственост, Решение на Министерски съвет, протокол, заповед, договор и др.;
23.1.2.	Сканиране на документи от досиетата на строителните обекти – разрешение за строеж, договор за строително-монтажни работи, разрешение за ползване на строеж, удостоверение за въвеждане в експлоатация на строеж и др.;
23.1.3.	Прикачване и зареждане на сканираните изображения на документи към съответния имот в регистъра на недвижимите имоти на съдебната власт;
23.1.4.	Прикачване и зареждане на материали и инвестиционни проекти, които да се ползват със справочна цел, без възможност за нанасяне на промени;

23.2.	За действията по т. 23.1.1. – 23.1.3. да се изготви доклад в срок до 31.03.2019 г., като при необходимост в процеса на изпълнението им да се потърси съдействие от дирекция „Информационни технологии и съдебна статистика”.

23.3.	За действията по т. 23.1.4. да се изготви доклад в срок до 01.09.2019 г., като при необходимост в процеса на изпълнението им да се потърси съдействие от дирекция „Информационни технологии и съдебна статистика”.

24. ОТНОСНО: Взети решения по протокол № 1 от заседание на Жилищна комисия към пленума на Висшия съдебен съвет, определена с решение на пленума на ВСС по протокол № 24/04.10.2018 г., т. 50, проведено на 09.10.2018 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

24.1. ПРИЕМА протокол № 1 от заседание на Жилищна комисия към пленума на Висшия съдебен съвет, определена с решение на ПВСС по протокол № 24/04.10.2018 г., т. 50, проведено на 09.10.2018 г., за сведение.

  24.2. ПРЕДЛАГА на Пленума на Висшия съдебен съвет да вземе следните решения:

										             ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ
РЕШИ:

1. УПЪЛНОМОЩАВА представляващия Висшия съдебен съвет да сключва договори за наем на недвижими имоти – държавни ведомствени жилища от жилищния фонд на ВСС и допълнителни споразумения към тях, на основание чл. 25, ал. 3 от Правилата за отдаване под наем на недвижими имоти – частна държавна собственост, предоставени в управление на ВСС за жилищни нужди.

2. УПЪЛНОМОЩАВА представляващия Висшия съдебен съвет да отправи едногодишно предизвестие за прекратяване на договор №93-00-82/18.05.2011 г. за отдаване под наем на недвижим имот – държавно ведомствено жилище, сключен с Габриела Бакалова - програмен координатор в НИП, на основание чл. 25, ал. 3 от Правилата за отдаване под наем на недвижими имоти – частна държавна собственост, предоставени в управление на ВСС за жилищни нужди, във връзка с §11 от ПЗР от същите.

24.3. ВНАСЯ предложението като редовна точка в следващо редовно заседание на Пленума на Висшия съдебен съвет.

24.4. ПРЕДЛАГА на председателя на Жилищната комисия да бъде изпратено писмо до г-жа Женя Радкова Димитрова – член на Комисията по атестирането и конкурсите към Съдийската колегия на ВСС, с което да бъде уведомена относно възможностите за предоставяне на ведомствено жилище, предвидени в § 12 и § 13 от Правилата за отдаване под наем на недвижими имоти – частна държавна собственост, предоставени в управление на Висшия съдебен съвет за жилищни нужди.

Допълнителни точки, включени за разглеждане
в заседание на Комисия „Управление на собствеността”

25. ОТНОСНО: Изпълнение на Решение на Комисия „Управление на собствеността“  по Протокол №34/17.10.2018 г., т.2.1 относно връщане на преписката на председателя на Административен съд гр. Благоевград за  актуализация на представена количествено-стойностна сметка по инвестиционен проект за обект: “Основен ремонт и преустройство на сграда, находяща се в гр.Благоевград, ул. „Крали Марко“ № 2 за нуждите на Административен съд гр. Благоевград и Районна прокуратура гр. Благоевград“, съобразно средните пазарни цени в строителството и по група строителни дейности.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

25.1. ПРИЕМА за целесъобразно и необходимо увеличаване на прогнозната сметна стойност на обект “Основен ремонт и преустройство на сграда, находяща се в гр. Благоевград, ул. „Крали Марко“ № 2 за нуждите на Административен съд гр. Благоевград и Районна прокуратура гр. Благоевград“ с допълнителни средства в размер на 493 294 лева, като сметната стойност се променя от 2 855 400 лева на  3 348 694 лева, като годишната задача за 2018 г. остава 500 000 лева.
25.2. ВЪЗЛАГА на отдел „Инвестиции и строителство“, след съгласуване от комисия „Бюджет и финанси“ да отрази промяната по т. 1 с актуализация на поименното разпределение на разходите по §51-00 „Основен ремонт на ДМА“, като увеличи сметната стойност на обекта с 493 294 лева от 2 855 400 лева на    3 348 694 лева.
25.3. След извършване на корекцията на сметната стойност на обекта, да се уведоми отдел „УКЦОП“, дирекция „Правна“ за отразяване на действителната сметна стойност в Плана за обществени поръчки на ВСС за 2018 г.
25.4. ИЗПРАЩА решението от настоящия протокол на Комисия „Бюджет и финанси“, по  компетентност.

26. ОТНОСНО: Проект на РМС за безвъзмездно предоставяне за управление на части от имоти – публична държавна собственост, на Комисията за противодействие на корупцията и за отнемане на незаконно придобитото имущество и на Министерството на вътрешните работи

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

26.1.ПРЕДЛАГА на Пленума  на Висшия съдебен съвет да вземе следното решение: 

1. СЪГЛАСУВА предоставения по реда на чл. 34, ал. 3 от Устройствения правилник на Министерския съвет и на неговата администрация проект на Решение на Министерски съвет за безвъзмездно предоставяне за управление на части от имоти – публична държавна собственост, на Комисията за противодействие на корупцията и за отнемане на незаконно придобитото имущество и на Министерството на вътрешните работи.

2. Решението да се изпрати на главния секретар на Министерство на регионалното развитие и благоустройството до края на работния ден на 01.11.2018 г. 

26.2. ВНАСЯ предложението като допълнителна точка в редовно заседание на Пленума на Висшия съдебен съвет, насрочено за 01.11.2018 г.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/    ЕВГЕНИ ДИКОВ